ธนาคารออมสินไม่ให้กู้ฉุกเฉินที่สาขาแม้ระบบล่มหมด
บิ๊กออมสิน ยันไม่ให้กู้ฉุกเฉินที่สาขา ระบุให้หน่วยงานรัฐช่วยคุมระบบ ถ้าล่มก็ไม่รู้จะทำอย่างไร
16 เม.ย. 2563

จากกรณีที่เว็บไซต์ธนาคารออมสิน www.gsb.or.th เปิดให้ประชาชน ยื่นกู้ขอสินเชื่อเพื่อเป็นค่าใช้จ่ายสำหรับผู้ที่ได้รับผลกระทบไวรัสโคโรนา (โควิด-19) ตั้งแต่วันที่ 15 เม.ย. แต่ปรากฎว่า เว็บไซต์ไม่สามารถให้ลงทะเบียนได้ และให้กลับมาลงทะเบียนอีกครั้งในวันที่ 16 เม.ย.2563 เวลา 08.00 น. เว็บไซต์ก็ยังล่มอยู่
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ในช่วงเช้าออมสินเพิ่มช่องทางลงทะเบียนแล้วได้ทลิ๊งค์ https://ln15.gsb.or.th/WEB-LN15/ ยังสามารถใช้งานตามปกติ แต่เนื่องจากมีผู้ต้องการขอสินเชื่อเป็นจำนวนมาก อาจส่งผลให้ระบบมีความล่าช้าไปบ้าง
นายชาติชาย กล่าวว่า ระบบลงทะเบียนและเว็บไซต์ของธนาคาร ได้ให้สำนักงานพัฒนารัฐบาลดิจิทัล (องค์การมหาชน) สพร. หรือ DGA เป็นผู้ดูแล ซึ่งเป็นหน่วยงานรัฐบาลแล้ว ดังนั้น หากระบบยังไม่สามารถลงได้อีก ก็ไม่รู้ว่าจะต้องทำอย่างไรต่อในขณะนี้
"การลงทะเบียนขอสินเชื่อ ยังให้ลงออนไลน์อย่างเดียว ไม่เปิดให้ลงที่สาขา เพราะถ้ามาที่สาขาก็มีปัญหาอีกแบบหนึ่ง อาจจะมีคนจำนวนมาก และเสียงต่อการแพร่ระบาดเชื้อโควิด-19" นายชาติชาย กล่าว